Michael Porter Jr.

Maiklas Lamaras Porteris jaunesnysis (, g. ) – JAV krepšininkas, žaidžiantis NBA lygoje besivaržančioje Denverio „Nuggets“ komandoje. Žaidė koledžo krepšini Misūrio universitete. Porteris buvo vertinamas kaip vienas geriausių 2017 m. klasės rekrutų.

2018 m. NBA naujokų biržoje „Nuggets“ jį pasirinko 14-uoju šaukimu.

Profesionali karjera

Denverio „Nuggets“ (2018–dabar) 
2018 m. birželio 21 d. Denverio „Nuggets“ pasirinko M. Porterį 14-uoju šaukimu. Dėl pranešimų apie jo sveikatą jis nukrito nuo galimo pirmojo šaukimo iki 14-ojo šaukimo. „Nuggets“ taip pat svarstė galimybę, kad dėl nugaros problemų jis praleis visą pirmąjį NBA sezoną. 2018 m. liepos 3 d. Porteris pasirašė daugiametę sutartį su Denveriu. 2018 m. liepos 19 d. komanda paskelbė, kad Porteriui buvo atlikta antroji nugaros operacija.

2019 m. spalio 31 d. debiutavo NBA lygoje ir nuo atsarginių žaidėjų suolelio pelnė 15 taškų, atkovojo 4 kamuolius ir atliko rezultatyvų perdavimą, kai 107:122 pralaimėjo prieš Naujojo Orleano „Pelicans“. Gruodžio 29 d. Porteris pirmą kartą NBA karjeroje rungtynes pradėjo startiniame penkete ir per 26 minutes pelnė 19 taškų, atkovojo 6 kamuolius ir atliko rezultatyvų perdavimą pergalėje 120:115 prieš Sakramento „Kings“. Po keturių dienų pergalėje prieš Indianos „Pacers“ pelnė 25 taškus per 23 minutes ir pasiekė naują karjeros rekordą. 2020 m. rugpjūčio 4 d., grįžęs po sezono sustabdymo dėl COVID-19 pandemijos, Porteris atvedė „Nuggets“ į pirmąją pergalę, pelnydamas tuo metu karjeros rekordą atitinkančius 37 taškus ir iškovodamas pergalę 121:113 po pratęsimo prieš Oklahoma Sičio „Thunder“.

2021 m. balandžio 24 d. Porteris pelnė 39 taškus pergalėję 129:116 prieš Hiustono „Rockets“.

2021 m. rugsėjo 27 d. Porteris ir Denverio „Nuggets“ susitarė dėl 5 metų 172 milijonų JAV dolerių vertės naujoko sutarties pratęsimo, kuri taps 207 milijonų JAV dolerių vertės, jei Porteris bus išrinktas į NBA simbolinę komandą. 2021 m. lapkričio 29 d. Porterio agentas paskelbė, kad Porteris praleis likusią 2021–2022 m. NBA sezono dalį, nes jam bus atlikta trečioji nugaros operacija.

Statistika

NBA reguliarusis sezonas

NBA atkrintamosios rungtynės

Išnašos

Nuorodos 

 Michael Porter Jr. profilis „Basketball Reference“ 

JAV krepšininkai